|  |
| --- |
| Številka: 007-331/2017/21 |
| Ljubljana, 29. september 2017 |
| EVA 2017-2330-0080 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Odlok o finančni pomoči za nadomestilo škode v čebelarstvu v letu 2017 - predlog za obravnavo** |
| 1. Predlog sklepov vlade: |
| Na podlagi 10., 12. in 23. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17) je Vlada Republike Slovenije na … seji … sprejela naslednji **SKLEP**Vlada Republike Slovenije izda Odlok o finančni pomoči za nadomestilo škode v čebelarstvu v letu 2017 in ga objavi v Uradnem listu Republike Slovenije.Sklep prejmejo:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo,
* Ministrstvo za finance,
* Ministrstvo za okolje in prostor,
* Ministrstvo za obrambo,
* Ministrstvo za javno upravo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| * Tadeja Kvas Majer, generalna direktorica Direktorata za kmetijstvo,
* Hermina Oberstar, vodja Sektorja za podnebne spremembe, NVO, šolstvo in knjigovodstvo,
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
|  |
| 5. Kratek povzetek gradiva: |
| Predpis je podlaga za izvedbo finančne pomoči za nadomestilo škode v čebelarstvu v letu 2017, ki je nastala zaradi slabih vremenskih razmer, zaradi katerih je prišlo do zmanjšanja medenja medovitih rastlin oziroma medenja sploh ni bilo. Odlok določa ukrepe, upravičence, pogoje in postopke dodelitve finančne pomoči za izboljšanje ekonomskega položaja čebelarjev za izvajanje Uredbe Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013, str. 9; v nadaljnjem besedilu: Uredba 1408/2013/EU). Podpora je namenjena vlagateljem čebelarjem, ki jim je nastala škoda zaradi slabih vremenskih razmer v letu 2017 in je zato prišlo do zmanjšanega medenja ali pa ga sploh ni bilo ter posledično izpada čebeljih pridelkov zaradi česar se kmetijska gospodarstva soočajo z izgubo dohodka.Predmet podpore je dodelitev nepovratnih sredstev v obliki podpore na čebeljo družino.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih  | DA/**NE** |
| b) | usklajenost slovenskega pravnega reda s pravnim redom Evropske unije | **DA**/NE |
| c) | administrativne posledice | **DA/**NE |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| Ministrstvo za kmetijstvo, gozdarstvo in prehrano | **2311-11-0009 Ukrepi ob nepredvidljivih dogodkih v kmetijstvu** | 553810 | 665.000,00 |  |
|  |  |  |  |  |
| SKUPAJ | 665.000,00 |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| **7. b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA**/NE |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 21. september 2017V razpravo so bili vključeni: * nevladne organizacije (KGZS).
* Čebelarska zveza Slovenije (ČZS)

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):* Čebelarska zveza Slovenije

Upoštevani so bili:* v celoti,
* večinoma,
* delno,
* **niso bili upoštevani.**

Bistvena mnenja, predlogi in pripombe, ki niso bili upoštevani, ter razlogi za neupoštevanje:ČZS je predlagala višjo finančno pomoč za ekološke čebelarje. Predlog ni bil upoštevan, kajti pomoč po »de minimis« shemi, ki je nastala zaradi slabi vremenskih razmer, je namenjena vsem kmetijskih gospodarstvom, ki so v težavah in ne ločuje med ekološkimi in konvencionalnimi pridelovalci. Prav tako tudi pomoč, ki se dodeljuje za primer pozebe in/ali suše v letu 2017 ne ločuje med ekološkimi in konvencionalnimi pridelovalci.ČZS je predlagala, da se za stanje čebeljih družin vzame stanje na dan oddaje vloge. Predlog ni bil upoštevan, saj mora Agencija RS za kmetijske trge in razvoj podeželja pri odločanju o vlogah uporabljati uradne evidence in sicer za primer čebel, se uporablja evidenca Sektorja za identifikacijo in registracijo ter informacijske sisteme (SIRIS) za stanje na isti dan, kot je določen za ugotavljanje potencialnega tržnega dohodka v panjih.ČZS je predlagala; da jim Ministrstvo za kmetijstvo in gozdarstvo in prehrano (MKGP) pošlje seznam čebelarjev, ki so upravičeni do pomoči in ki nimajo urejenega vpisa v Register kmetijskih gospodarstev. MKGP bo preučilo možnost pošiljanja tovrstnih podatkov na ČZS.Predlog ČZS je, da je datum za oddajo vloge prekratek in da naj se podaljša. Predlog ČZS ni bil upoštevan, kajti podaljšanje roka za oddajo vloge pomeni, da sredstva za vloge, ki bi bile oddane po roku določenem v Odloku sicer ne bo mogoče izplačati v letu 2017. Da se izplačila izvedejo v letu 2017, je izrecna pobuda s strani ČZS.Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **11. Gradivo je uvrščeno v delovni program vlade:** | DA**/NE** |
|  Mag. Dejan Židan minister |

 **PREDLOG**

 **(EVA2017-2330-0080)**

Na podlagi 10., 12. in 23. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17) Vlada Republike Slovenije izdaja

**ODLOK**

**o finančni pomoči za nadomestilo škode v čebelarstvu v letu 2017**

1. člen

(vsebina in namen)

(1) Ta odlok določa ukrep, vlagatelje, upravičence, pogoje in postopek dodelitve finančne pomoči za nadomestilo škode v čebelarstvu v letu 2017, ki je posledica slabih vremenskih razmer zaradi česar se je zmanjšalo medenje medovitih rastlin ali ga sploh ni bilo.

(2) Sredstva se dodelijo po pravilih o dodeljevanju pomoči *de minimis* v skladu z Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013, str. 9; v nadaljnjem besedilu: Uredba 1408/2013/EU).

**2. člen**

**(pomen izrazov)**

Izraza, uporabljena v tem odloku, pomenita naslednje:

* kmetijska dejavnost je primarna proizvodnja kmetijskih proizvodov, ki so navedeni v prilogi I Pogodbe o delovanju Evropske unije (UL C št. 202 z dne 7. 6. 2016, str. 47), razen ribiških proizvodov in proizvodov iz ribogojstva iz Uredbe (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) št. 1224/2009 ter razveljavitvi Uredbe Sveta (ES) št. 104/2000 (UL L št. 354 z dne 28. 12. 2013, str. 1), zadnjič spremenjene z Uredbo (EU) 2015/812 Evropskega parlamenta in Sveta z dne 20. maja 2015 o spremembi uredb Sveta (ES) št. 850/98, (ES) št. 2187/2005, (ES) št. 1967/2006, (ES) št. 1098/2007, (ES) št. 254/2002, (ES) št. 2347/2002 in (ES) št. 1224/2009 ter uredb (EU) št. 1379/2013 in (EU) št. 1380/2013 Evropskega parlamenta in Sveta glede obveznosti iztovarjanja ter razveljavitvi Uredbe Sveta (ES) št. 1434/98 (UL L št. 133 z dne 29. 5. 2015, str. 1);
* enotno podjetje je podjetje, v skladu z drugim odstavkom 2. člena Uredbe 1408/2013/EU.

**3. člen**

**(vlagatelj in upravičenec)**

(1) Vlagatelj je fizična ali pravna oseba, ki opravlja čebelarsko dejavnost na ozemlju Republike Slovenije in je vpisan v Centralni register čebelnjakov (v nadaljnjem besedilu: Register čebelnjakov) ter vlogo vloži v skladu s tem odlokom.

(2) Upravičenec je kmetijsko gospodarstvo oziroma enotno podjetje, ki izpolnjuje pogoje za pridobitev pomoči po tem odloku.

**4. člen**

 **(pogoji za pridobitev sredstev)**

(1) Za pridobitev sredstev po tem odloku mora imeti vlagatelj na dan 30. junija 2017 prijavljenih najmanj 20 čebeljih družin, kar je razvidno iz Registra čebelnjakov, pri čemer se upošteva zadnje sporočeno število čebeljih družin v čebelnjakih, ki se nanaša na stanje od vključno 31. oktobra 2016 dalje in so ga vlagatelji sporočili do vključno 30. junija 2017. Podatke za odločanje o pomoči pridobi Agencija Republike Slovenija za kmetijske trge in razvoj podeželja (v nadaljnjem besedilu: agencija) pred pričetkom roka za oddajo vloge od Uprave za varno hrano, veterinarstvo in varstvo rastlin, Sektor za identifikacijo in registracijo ter informacijske sisteme (SIRIS).

(2) Ob oddaji vloge mora biti upravičenec vpisan v Register kmetijskih gospodarstev, in sicer v skladu s 141. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17).

**5. člen**

**(finančne določbe)**

(1) Za pomoč iz tega odloka se zagotovijo sredstva do 665.000 eurov.

(2) Finančna pomoč znaša največ 6,00 eurov na čebeljo družino.

(3) V primeru, da izračunana skupna višina pomoči vlagateljem, ki izpolnjujejo pogoje iz prejšnjega člena preseže razpoložljiva sredstva iz prvega odstavka tega člena, se višina pomoči posameznemu vlagatelju sorazmerno zniža tako, da se izračunana skupna višina pomoči množi s korekcijskim faktorjem, ki se izračuna kot količnik razpoložljivih sredstev za odpravo posledic škode in izračunane skupne višine pomoči.

(4) Poleg pomoči po tem odloku se v zvezi z istimi upravičenimi stroški istemu upravičencu ne sme dodeliti še državna pomoč, če bi se zaradi seštevanja teh pomoči presegla intenzivnost pomoči, določena za posebne okoliščine vsakega primera v predpisih Unije.

(5) Skupni znesek vseh pomoči *de minimis* v kmetijstvu, ki se odobri in izplača upravičencu, ne sme presegati 15.000 eurov v katerem koli obdobju treh proračunskih let. Ne glede na drugi odstavek tega člena se pomoč ustrezno zniža, če bi bila z odobreno finančno pomočjo upravičencu po tem odloku presežena omejitev iz tega odstavka.

(6) Kumulativni znesek vseh pomoči *de minimis*, dodeljen kmetijskim gospodarstvom, v katerem koli obdobju treh proračunskih let ne sme presegati omejitve za Slovenijo iz priloge Uredbe 1408/2013/EU.

(7) Če je vlagatelj, razen v kmetijski dejavnosti, dejaven v enem ali več sektorjih ali opravlja dejavnosti, ki spadajo na področje uporabe Uredbe Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 352 z dne 24. 12. 2013, str. 1; v nadaljnjem besedilu: Uredba 1407/2013/EU), se pomoč *de minimis*, dodeljena za dejavnosti v sektorju kmetijske proizvodnje, v skladu s tem odlokom lahko kumulira s pomočjo *de minimis*, dodeljeno sektorjem ali dejavnostim v gospodarstvu, do zgornje meje, določene v Uredbi 1407/2013/EU, če je z ločitvijo dejavnosti ali stroškov zagotovljeno, da primarna proizvodnja kmetijskih proizvodov ne prejema pomoči *de minimis*, dodeljene v skladu z Uredbo 1407/2013/EU.

(8) Če je vlagatelj, razen v kmetijski dejavnosti, dejaven v sektorju ribištva in akvakulture, se pomoč *de minimis*, dodeljena za dejavnosti v sektorju kmetijske proizvodnje, v skladu s tem odlokom lahko kumulira s pomočjo *de minimis*, dodeljeno sektorju ribištva in akvakulture, do zgornje meje, določene v Uredbi Komisije (EU) št. 717/2014 z dne 27. junija 2014 o uporabi členov 107 in 108 Pogodbe o delovanju Evropske unije pri pomoči *de minimis* v sektorju ribištva in akvakulture (UL L št. 190 z dne 28. 6. 2014, str. 45; v nadaljnjem besedilu: Uredba 717/2014/EU), če je z ločitvijo dejavnosti ali stroškov zagotovljeno, da primarna proizvodnja kmetijskih proizvodov ne prejema pomoči *de minimis*, dodeljene v skladu z Uredbo 717/2014/EU.

**6. člen**

**(postopek za pridobitev sredstev)**

(1) Agencija vlagateljem, ki izpolnjujejo pogoje iz prvega odstavka 4. člena tega odloka, najpozneje do 10. oktobra 2017 pošlje predtiskan obrazec »Vloga za finančno pomoč za nadomestilo škode v čebelarstvu v letu 2017« (v nadaljnjem besedilu: predtiskan obrazec), ki ga vlagatelj podpiše in vloži v skladu s tretjim odstavkom tega člena.

(2) Ne glede na prejšnji odstavek lahko vlagatelj vloži obrazec »Vloga za finančno pomoč za nadomestilo škode v čebelarstvu v letu 2017«, ki je kot priloga 1 sestavni del tega odloka in je objavljen na spletni strani agencije, v skladu s tretjim odstavkom tega člena.

(3) Vlagatelj mora do 18. oktobra 2017 poslati obrazec »Vloga za finančno pomoč za nadomestilo škode v čebelarstvu v letu 2017«, na naslov agencije, Dunajska 160, 1000 Ljubljana, ali ga do 18. oktobra 2017 oddati osebno v sprejemni pisarni agencije v času uradnih ur.

(4) Na obrazcu iz prejšnjega odstavka vlagatelj in nosilec kmetijskega gospodarstva s podpisom izjavljata, da potrjujeta točnost podatkov in navedb glede enotnega podjetja in kumulacij pomoči *de minimis* v skladu z drugim odstavkom 2. člena Uredbe 1408/2013/EU.

**7. člen**

**(odločbe o pravici do sredstev)**

O izpolnjevanju pogojev odloči agencija z odločbo o pravici do sredstev do 15. decembra 2017. V odločbi o pravici do sredstev se navede, da gre za pomoč *de minimis* v kmetijskem sektorju po Uredbi 1408/2013/EU.

**8. člen**

**(preverba pred odobritvijo pomoči in poročanje)**

(1) Agencija pred odobritvijo pomoči preveri višino že dodeljene pomoči *de minimis* za posameznega upravičenca v centralni evidenci pomoči *de minimis* za kmetijstvo in ribištvo, ki jo vodi Ministrstvo za kmetijstvo, gozdarstvo in prehrano (v nadaljnjem besedilu: ministrstvo), za pomoč *de minimis* v gospodarskem sektorju pa v evidenci državnih pomoči, ki jo vodi Sektor za spremljanje državnih pomoči, ki deluje v sklopu Ministrstva za finance.

(2) Za upravičence, ki so enotno podjetje, agencija predhodno preveri, ali že dodeljena pomoč *de minimis* za vsa podjetja v okviru enotnega podjetja ne presega 15.000 eurov v katerem koli obdobju treh proračunskih let.

(3) Agencija v 15 dneh po izplačilu pomoči *de minimis* posameznemu upravičencu poroča ministrstvu o dodeljenih pomočeh na način, ki ga ministrstvo objavi na svojih spletnih straneh.

**9. člen**

**(hramba dokumentacije)**

Agencija hrani evidence o individualni pomoči *de minimis* deset let od datuma dodelitve pomoči.

KONČNA DOLOČBA

10. člen

(začetek veljavnosti)

Ta odlok začne veljati naslednji dan po objavi v Uradnem listu Republike Slovenije.

Št. : 007-331/2017

Ljubljana, dne

EVA 2017-2330-0080

Vlada Republike Slovenije

dr. Miroslav Cerar

predsednik

Priloga 1: Vloga za finančno pomoč za nadomestilo škode v čebelarstvu v letu 2017

1. Podatki o vlagatelju

|  |  |  |
| --- | --- | --- |
| **Finančna pomoč za nadomestilo škode v čebelarstvu v letu 2017** |  |  |
|  |  |  |  |
|  |  |  |  |
| Ime in priimek oz. naziv vlagatelja: |  |  |  |
|  |  |  |  |
| Davčna številka: |  |  |  |
|  |  |  |  |
| KMG MID: |  |  |  |
|  |  |  |  |
| Naslov (ulica ali naselje): |   | Hišna št. |   |
|  |  |  |  |
| Poštna št. in pošta:  |   |  |  |
|  |  |  |  |

2. Splošna izjava vlagatelja

**Spodaj podpisani izjavljam, da:**

* sem seznanjen s pogoji in obveznostmi za finančno pomoč za nadomestilo škode v čebelarstvu v letu 2017;
* sem seznanjen s tem, da bodo za odločanje uporabljeni podatki iz Centralnega registra čebelnjakov, ki jih je Agencija pridobila skladno s prvim odstavkom četrtega člena Odloka o finančni pomoči za nadomestilo škode v čebelarstvu v letu 2017;
* so vsi v vlogi navedeni podatki resnični in verodostojni;
* za isti namen, ki ga navajam v vlogi za pridobitev sredstev po tem odloku, še nisem prejel javnih sredstev Republike Slovenije ali sredstev Evropske unije;
* soglašam s pridobitvijo podatkov, ki so potrebni za odločanje o vlogi, iz uradnih evidenc;
* se pomoč za nadomestilo škode v čebelarstvu izvaja kot pomoč *de minimis* v kmetijstvu, pri čemer skupna *de minimis* pomoč v kmetijstvu, odobrena kateremu koli upravičencu, ne sme presegati 15.000 eurov v katerem koli obdobju treh proračunskih let;
* sem seznanjen, da bo Agencija Republike Slovenije za kmetijske trge in razvoj podeželja pred izplačilom sredstev preverila izplačila, ki so mi bila kot vlagatelju dodeljena kot pomoč *de minimis* v kmetijstvu in v primeru prekoračitev ustrezno znižala izplačilo sredstev;
* sem seznanjen, da bo Agencija Republike Slovenije za kmetijske trge in razvoj podeželja, če smo enotno podjetje, predhodno preverila, ali dodeljena pomoč *de minimis* za vsa podjetja v okviru enotnega podjetja ne presega 15.000 eurov v katerem koli obdobju treh proračunskih let.

3. Izjava vlagatelja glede enotnega podjetja in kumulacij pomoči *de minimis*

**IZJAVA kmetijskega gospodarstva glede enotnega podjetja**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljam, da kmetijsko gospodarstvo

 *(ime in priimek nosilca kmetijskega gospodarstva*)

\_\_\_\_\_\_\_\_\_\_\_\_\_\_\_\_\_ **JE/NI** enotno podjetje

(številka KMG) *(ustrezno obkrožite)*

v skladu z drugim odstavkom 2. člena Uredbe 1408/2013/EU.\*

Če ste obkrožili **JE** in da je KMG MID enotno podjetje, obvezno izpolnite spodnjo tabelo.

|  |  |  |  |
| --- | --- | --- | --- |
| Naziv podjetja | Naslov | Matična št. podjetja | MID |
|  |  |  |  |
|  |  |  |  |
|  |  |  |  |
|  |  |  |  |

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_izjavljam, da **SEM/NISEM** prejel oziroma

 *(ime in priimek nosilca kmetijskega gospodarstva*)  *(ustrezno obkrožite)*

zaprosil za pomoči *de minimis* v katerem koli obdobju treh proračunskih let na podlagi Uredbe 1408/2013/EU ali drugih uredb o pomoči *de minimis.*

Če ste obkrožili, da ste prejeli sredstva oziroma ste zaprosil zanje na podlagi Uredbe 1408/2013/EU ali drugih uredb o pomoči *de minimis*, obvezno izpolnite spodnjo tabelo.

|  |  |  |
| --- | --- | --- |
| **Datum prejetja sredstev** | **Višina sredstev (v EUR)** | **Pravna podlaga (predpis EU ali notranji predpis)** |
|  |  |  |

Izjavljam, da so vsi podatki in navedbe v 1., 2. in 3. točki priloge 1 resnični, za kar prevzemam materialno in kazensko odgovornost

VLAGATELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ime in priimek)*

*Podpis vlagatelja*

Izjavljam, da so vsi podatki in navedbe v 1., 2. in 3. točki Priloge 1 resnični, za kar prevzemam materialno in kazensko odgovornost.

NOSILEC KMETIJSKEGA

GOSPODARSTVA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ime in priimek)* *Podpis nosilca KMG*

 **OBVEZEN JE PODPIS V OBEH OKVIRČKIH.**

\* Enotno podjetje v skladu z drugim odstavkom 2. člena Uredbe 1408/2013/EU pomeni vsa podjetja, ki so med seboj v najmanj enem od teh razmerij:

1. podjetje ima večino glasovalnih pravic delničarjev ali družbenikov drugega podjetja;
2. podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;
3. podjetje ima pravico izvajati prevladujoč vpliv na drugo podjetje na podlagi pogodbe, sklenjene s tem podjetjem, ali določbe v njegovi družbeni pogodbi ali statutu;
4. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja samo nadzoruje večino glasovalnih pravic delničarjev ali družbenikov navedenega podjetja.

Tudi podjetja, ki so v katerem koli razmerju iz točk a do d, prek enega ali več drugih podjetij, veljajo za enotno podjetje.

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo odloka)
2. Rok za izdajo odloka, določen z zakonom
3. Splošna obrazložitev predloga odloka, če je potrebna
4. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV

Predpis je podlaga za izvedbo finančne pomoči za nadomestilo škode v čebelarstvu v letu 2017 zaradi zmanjšanega medenja oziroma odsotnosti tega, ki je posledica slabih vremenskih razmer v letu 2017.

Odlok določa ukrep, upravičence, pogoje in postopke dodelitve finančne pomoči za izboljšanje gospodarskega položaja čebelarjev za izvajanje Uredbe Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013, str. 9).

Namen izvajanja ukrepa po tem odloku je izboljšanje in ohranitev gospodarske sposobnosti čebelarjev za nadaljevanje čebelarjenja. Podpora je namenjena čebelarjem, ki jim je nastala škoda zaradi neugodnih vremenskih razmer v letu 2017 in se je medenje zmanjšalo ali ga sploh ni bilo.

Predmet podpore je dodelitev nepovratnih sredstev v obliki podpore na čebeljo družino.

Finančna pomoč se dodeli čebelarjem na območju celotne Slovenije, ki izpolnjujejo v odloku predpisane pogoje. Do pomoči so upravičeni tisti čebelarji, ki so v skladu s predpisom, ki ureja označevanje čebelnjakov in stojišč v Register čebelnjakov, sporočili število čebeljih družin in imajo na dan 30. junija 2017 prijavljenih najmanj 20 čebeljih družin. ARSKTRP bo pridobila podatke za odločanje o pomoči od Uprave za varno hrano, veterinarstvo in varstvo rastlin, Sektor za identifikacijo in registracijo ter informacijske sisteme (SIRIS), ki je pristojna za vodenje Registra čebelnjakov.

Spodnji prag pomoči je določen za čebelarje, ki gospodarijo z najmanj 20 čebeljimi družinami. Podpora znaša 6,00 eurov na čebeljo družino, kar pomeni, da je spodnji prag zneska dodeljenih sredstev 120 eurov.

Ker se pomoč dodeljuje po pravilu de minimis, je lahko najvišji skupni znesek dodeljenih pomoči v obdobju treh proračunskih let, ki se odobri in izplača enotnemu podjetju, največ 15.000 eurov.

Slabe vremenske razmere:

Po podatkih Agencije RS za okolje (v nadaljnjem besedilu: ARSO) so v letu 2017 vremenske razmere lahko neugodno vplivale na cvetenje in medenje medonosnih rastlin: akacije, lipe, lipovca in kostanja. Po podatkih ARSO-vega fenološkega monitoringa je bil spomladanski fenološki razvoj leta 2017 precej zgodnejši od običajnega. K temu so prispevale nadpovprečne temperature zraka v marcu in prvi polovici aprila.

Zaradi visokih temperatur v poletnih mesecih je bil pogost vročinski stres, ki je prav tako lahko vplival na medenje številnih rastlin. Poletje pa je zaznamovala tudi kmetijska suša z močno izraženim sušnim stresom. Na jugozahodu, jugovzhodu in severovzhodu države se je primanjkljaj meteorološke vodne bilance približal primanjkljaju iz leta 2003 oziroma ga je ponekod presegel, pri čemer to leto velja za najbolj sušno leto v preteklem polstoletju. Hkrati je več prehodov nevihtnih front junija in julija v času intenzivnega cvetenja lipe, lipovca in kostanja povzročilo lokalno porazdeljene intenzivne padavine, ki so lahko ovirale cvetenje in zmanjšale medenje.

Neugodne temperaturne razmere in z njimi pogojeno izsuševanje cvetov so bile junija ob dveh zaporednih vročinskih valovih, ko so najviše temperature zraka presegale optimalno temperaturno okno, glavni razlog za zmanjšano medenje. Število vročih dni v juniju je za več kot enkrat preseglo dolgoletno povprečje, ponekod na jugovzhodu države celo za trikrat. Nadpovprečno število vročih dni smo povsod po Sloveniji zaznali tudi ob dveh vročinskih valovih v juliju in avgustu. Na vročinski stres je občutljiv kostanj, ki ima plitek cvet, suho in vroče vreme pa hitro izsuši nektar. Junija, julija in avgusta se je krepila kmetijska suša, ki je bila ob visokih temperaturah posledica močnega izhlapevanja vlage iz tal, v najbolj prizadetih predelih tudi zaradi primanjkljaja padavin.

Poleg močno izraženega sušnega in vročinskega stresa so medenje ovirale tudi padavine. Te so bile junija v hribovitih predelih severozahodne Slovenije, na Goriškem in na Celjskem celo nadpovprečne. Poleg lokalnih vročinskih neviht so bile intenzivne padavine (z večinoma zaporednimi deževnimi dnevi) ob treh prehodih deževnih oziroma nevihtnih front, okvirno med 5. in 8. junijem, med 26. junijem in 1. julijem, med 7. in 14. julijem ter med 24. in 26. julijem. Intenzivne padavine so tako večkrat oprale lipo in lipovec v polnem cvetenju, kar je lahko prekinilo medenje, cvetje pa je porjavelo in odpadlo. Tako kot lipa in lipovec je ob cvetenju tudi kostanj zelo občutljiv na meglo in hitre nevihte. Če ga v času cvetenja dvakrat ali trikrat opere dež je medenje večinoma končano, ker cvet porjavi ali zgnije in odpade.

**Robinija (akacija)** običajno zacveti ob koncu druge in v začetku tretje dekade maja (na Primorskem v prvi dekadi maja). Letošnji podatki kažejo, da je najprej zacvetela na Primorskem, in to na sredini zadnje dekade aprila, v primerjavi s povprečjem do 16 dni prezgodaj. Sorazmerno zgodnejši je bil spomladanski razvoj akacije tudi drugje po Sloveniji, kjer je bila v času ohladitve (21. aprila) v fenološki fazi brstenja in olistanja (teh podatkov fenološki monitoring ne vsebuje), ko je zelo občutljiva na nizke temperature zraka. Ohladitev, ki jo je povzročil vdor polarnih zračnih mas, je povzročila znižanje temperature več stopinj pod ničlo. Fenološki opazovalci akacije so sporočili, da so mladi listi in poganjki ter zametki socvetij na drevesu pozebli. Poškodovanost oziroma preživelost cvetov je bila tudi lokalno pogojena, na kar je močno vplivala mikrolokacija rastišč, in sicer nadmorska višina, ki vpliva na spremenljivost minimalnih temperatur. Zato so bile lahko posledice pozebe krajevno različne. Več cvetov je preživelo v urbanih okoljih in ponekod v hribovitih območjih. Poznejše pocvetanje akacije, ki smo ga lahko opazovali maja, po podatkih Čebelarske zveze ni dalo medovitih cvetov.

**Lipa** je v urbanem okolju in na toplih legah zacvetela v zadnji dekadi maja, do konca junija je cvetenje postopoma zajelo tudi druga območja v Sloveniji, nazadnje v začetku julija tudi hribovita območja. Tudi lipovec, ki po času cvetenja sledi lipi po osmih do desetih dnevih, je najprej zacvetel v urbanih okoljih, in to v drugi dekadi junija, nato postopoma po vsej Sloveniji vse do konca prve dekade julija. Za izločanje nektarja pri obeh medovitih drevesnih vrstah je najugodnejše toplo vreme z večjo zračno vlažnostjo. Idealne razmere za medenje omogočajo tople noči s temperaturo zraka nad 15 °C in dnevne temperature med 28 in 33 °C ter brezvetrje.

**Za kostanj** ARSO nima fenoloških podatkov o času cvetenja. Cveti ob približno enakem času kot lipovec, v drugi polovici junija in vse do začetka julija. Po letošnji oceni je cvetel med 12. junijem in 5. julijem. Za medenje kostanja je potrebno toplo vreme, brez vetra, z dovolj vlage v zraku, vsaj nad 50 %. Podobno kot pri lipi in lipovcu so za medenje optimalne tople noči s temperaturo zraka nad 15 °C in dnevne temperature zraka med 26 in 30 °C.

Za analizo so bili uporabljeni meteorološki podatki: temperatura zraka, količina padavin za meteorološke postaje (13 regij v Sloveniji) in fenološki podatki za prej naštete medovite drevesne vrste. Za ugotavljanje odstopanja od normalnih (povprečnih) razmer so bili uporabljeni tudi arhivski podatki za obdobje od leta 1981. Vremenske razmere, ki so vplivale na cvetenje oziroma medenje najpomembnejših medonosnih rastlin so bile ovrednotene na podlagi pogojev, ki jih je poslala Čebelarska zveza Slovenije (ČZS).

Po podatkih Opazovalno-napovedovalne službe medenja pri Čebelarski zvezi Slovenije je bilo leta 2017 pridelanega precej manj medu kot v preteklih letih. Ocenjuje se, da je izpadla polovica povprečnega pridelka. V povprečni čebelarski letini je bilo na območju Slovenije po statističnih podatkih pridelano 1.458,67 tone medu, kar je povprečje količine pridelanega medu v treh letih (2012, 2015 in 2016) v zadnjem petletnem obdobju, pri čemer se izločita leti z najmanjšo (2014) in največjo (2013) količino pridelka. Prve ocene o pridelku medu v letu 2017 kažejo, da bo pridelanih največ 805 ton medu.

Na zmanjšano količino pridelanega medu v letu 2017 je poleg slabih vremenskih razmer, po navedbah Čebelarske zveze Slovenije, vplivala tudi slabša prezimitev čebeljih družin. Slabe vremenske razmere so se pokazale še v slabšem razvoju prezimljenih čebeljih družin, kar je vplivalo na izkoristek že tako omejene čebelje paše.

Vse te otežene razmere se kažejo v manjši donosnosti medu na posamezno čebeljo družino. Ob tem ko je povprečna donosnost medu na čebeljo družino v treh letih v zadnjem petletnem obdobju znašala 13,45 kg, se je leta 2017 pridelek medu na čebeljo družino zmanjšal za več kot 50 %. Podatki medonosnih postaj pri Opazovalno-napovedovalni službi medenja namreč kažejo, da je povprečje skupnega medenja po posameznih postajah v tem letu znašalo 6,70 kg.

Pri povprečni ceni medu v treh letih v zadnjem petletnem obdobju, ki znaša 4,29 eurov na kg, je ocenjena vrednost tako zmanjšanega pridelka na čebeljo družino 28,94 eurov. Pri tem ni bila ovrednotena škoda, ki je posledica slabšega razvoja čebeljih družin, večje porabe sladkorja in pričakovanega večjega odmiranja čebeljih družin. Predlagana pomoč v višini 6,00 eurov na čebeljo družino bi tako nadomestila 20,7 % ovrednotene izgube. Po zadnjih razpoložljivih podatkih v Sloveniji gospodarimo s 177.892 čebeljimi družinami, od tega je 120.961 čebeljih družin čebelarjev, ki gospodarijo z vsaj 20 čebeljimi družinami (2.734 čebelarjev). Škoda pri teh čebelarjih tako znaša nekaj več kot 3,5 milijona eurov. Iz evidenc je razvidno, da pogoje po uredbi glede rokov poročanja izpolnjuje 2.466 čebelarjev, ki gospodarijo s 110.874 čebeljimi družinami. Ker je predlog ukrepa oblikovan na način dodelitve pomoči na čebeljo družino, bi bilo skupno potrebnih do 665.000 eurov. Ker čebelarji zoper vremenske razmere, ki vplivajo na zmanjšanje medenja in posledično na pridelavo medu, ne morejo zavarovati svoje dejavnosti, je dodeljena pomoč v višini 20,7 % tako ocenjene škode tudi utemeljena.

**Finančne posledice:**

Leta 2017 je za izvajanje tega ukrepa namenjenih do 665.000 eurov.